เดอะคิงออฟไฟเทอส์ XIV

เดอะคิงออฟไฟเทอส์ XIV (ザ・キング・オブ・ファイターズ XIV; italic=yes) เป็นเกมต่อสู้ลำดับที่ 14 ของซีรีส์เดอะคิงออฟไฟเทอส์ ที่มีบริษัท เอสเอ็นเค เป็นผู้ผลิตและวางจำหน่ายเมื่อเดือนสิงหาคม พ.ศ. 2559 ในระบบเพลย์สเตชัน 4 และวางจำหน่ายในประเทศสหรัฐอเมริกาโดยบริษัทแอทลาส และดีพซิลเวอร์ในทวีปยุโรป เกมนี้ได้มีการประกาศครั้งแรกในงานแถลงข่าวของโซนี่คอมพิวเตอร์เอ็นเตอร์เทนเมนต์ ในงานโตเกียวเกมโชว์ 2015

**รูปแบบการเล่น**
ไฟล์:Joe, King.jpg|thumb|left|200px|โจ ฮิกาชิ และ คิง สองนักมวยไทยผู้เข้าร่วมทำศึกในภาคนี้
กว่า 2 ทศวรรษที่ซีรีส์ เดอะคิงออฟไฟเทอส์ ใช้กราฟิกแบบ 2 มิติมาตลอด แต่ใน เดอะคิงออฟไฟเทอส์ XIV จะใช้กราฟิกแบบ 3 มิติเต็มรูปแบบเป็นครั้งแรก (ไม่นับซีรีส์ MAXIMUM IMPACT เนื่องจากไม่ใช่ภาคหลัก) แต่ยังใช้ระบบการเล่นแบบ 2 มิติเช่นเคยจากภาคก่อน ๆ ในภาคนี้ระบบการเล่นยังคงใช้รูปแบบดั้งเดิมของซีรีส์คือรูปแบบทีมที่มีสมาชิก 3 คนเหมือนภาคก่อน ๆ ส่วนระบบที่ใช้ในภาคนี้จะมีระบบใหม่ได้แก่
ADVANCED CANCEL เป็นการใส่คำสั่งท่าไม้ตายสุดยอดแบบ MAX (ใช้เพาเวอร์เกจ 2 เกจ) ในขณะที่ตัวละครนั้น ๆ กำลังใช้ท่าไม้ตายสุดยอด (ใช้เพาเวอร์เกจ 1 เกจ) โดยที่ผู้เล่นจะต้องสะสมเพาเวอร์เกจอย่างน้อย 3 เกจขึ้นไป มีข้อแม้ว่าการทำ ADVANCED CANCEL นั้นท่าไม้ตายสุดยอดและท่าไม้ตายสุดยอดแบบ MAX จะต้องเป็นคนละท่ากัน
CLIMAX CANCEL คือการใส่คำสั่งท่าไม้ตาย CLIMAX (ใช้เพาเวอร์เกจ 3 เกจ) ซึ่งเป็นรูปแบบท่าไม้ตายที่สูงสุดในขณะที่ตัวละครนั้น ๆ กำลังใช้ท่าไม้ตายสุดยอดหรือท่าไม้ตายสุดยอดแบบ MAX อยู่ โดยที่ต้องใช้เพาเวอร์เกจ 4 - 5 เกจในการทำ (ขึ้นอยู่ว่าจะ CANCEL จากท่าไม้ตายสุดยอดหรือแบบ MAX) วิธีนี้จะคล้ายกับการทำ MAX Cancel ของภาค XIII
NEW MAX MODE ระบบ MAX MODE จากภาคก่อน ๆ ได้กลับมาอีกครั้งในภาคนี้ ซึ่งได้รับการปรับปรุงให้ดีขึ้นไปอีก วิธีการเข้าสู่โหมดนี้คือจะต้องมีเพาเวอร์เกจอย่างน้อย 1 เกจและกดปุ่มเตะเบาและต่อยหนักพร้อมกัน ตัวละครจะเรืองแสง เมื่ออยู่ในโหมดนี้จะสามารถใช้ท่า EX ซึ่งเป็นระบบจากภาค XIII โดยที่ท่าไม้ตายจะมีประสิทธิภาพที่ดีขึ้น (ต้องกดท่าไม้ตายเป็น 2 ปุ่ม)
อนึ่งผู้เล่นยังสามารถเข้าสู่โหมดนี้ได้ในขณะที่ตัวละครนั้นกำลังโจมตีต่อเนื่องได้ แต่จะใช้เกจ MAX MODE ได้เพียง 50% เท่านั้น อย่างไรก็ตามการเลือกลำดับสมาชิกเพื่อไปสู้นั้นจะมีผลกับความยาวของเกจ MAX MODE ด้วยเช่นกัน (คนแรกเกจจะสั้นที่สุด-คนสุดท้ายเกจจะยาวที่สุด)
RUSH ระบบใหม่ที่จะสามารถทำคอมโบได้ง่าย ๆ โดนการกดปุ่มต่อยเบารัว ๆ ขณะเข้าใกล้คู่ต่อสู้ ระบบนี้จะเอื้อประโยชน์ให้กับผู้เล่นหน้าใหม่ของซีรีส์

**เนื้อเรื่องย่อ**
หลังจากจบศึกของโอโรจิ (KOF95 - KOF97), การต่อสู้กับองค์กร NESTS (KOF99 - KOF2001) และเรื่องราวความชั่วร้ายของแอช คริมสัน (KOF2003 - KOFXIII) นี่คือตำนานบทใหม่ที่กำลังจะเกิดขึ้นใน KOFXIV
การแข่งขัน "เดอะคิงออฟไฟเทอส์" นั้นเป็นกลายเป็นธุรกิจขนาดใหญ่ สร้างผลประโยชน์มหาศาลมากมายและแตกแขนงการแข่งขันออกไปอีกหลายอย่างไปทั่วโลก อย่างไรก็ตามคุณภาพของการแข่งขันนั้นลดลงไปและเสียงจากแฟน ๆ ทั่วโลกนั้นต้องการให้รูปแบบของการแข่งขันนั้นมีความเป็นหนึ่งเดียวกันให้เป็นแบบเดียวไปให้ทั่วทั้งโลก
วันหนึ่งมีมหาเศรษฐีคนหนึ่งที่อ้างว่าตนเองเป็นผู้ชนะเลิศคนแรกของการแข่งขันได้ซื้อลิขสิทธิ์ทุกอย่างของการแข่งขัน "เดอะคิงออฟไฟเทอส์" ชื่อของมหาเศรษฐีคนนั้นคือ อันโทนอฟ การประกาศของการแข่งขัน "เดอะคิงออฟไฟเทอส์" ครั้งใหม่ที่จัดโดยมหาเศรษฐีผู้ที่บอกว่าตนเองเป็นแชมป์คนแรกของการแข่งขันนั้นได้ทำให้เป็นที่สนใจไปทั่วทั้งโลกอย่างที่ไม่เคยเกิดขึ้นมาก่อน จากการแข่งขันนี้ทำให้บรรดานักสู้ผู้ที่เคยเข้าร่วมการแข่งขันมาก่อนนี้ได้รับการเชิญให้มาร่วมการแข่งขันที่เป็นตำนานของการประลองต่อสู้ของโลกใบนี้

**รายชื่อตัวละคร**
หมายเหตุ - ชื่อตัวละครที่เป็นตัวอักษรตัวหนาคือตัวละครใหม่

**ทีมญี่ปุ่น**
 JPN เคียว คุซานางิ- JPN เบนิมารุ นิไคโด- JPN โกโร่ ไดมอน

**ทีมยางามิ**
 JPN อิโอริ ยางามิ- Unknown มาซัวร์- Unknown ไวซ์

**ทีมกาโร่**
 USA เทอร์รี่ โบการ์ด- USA แอนดี้ โบการ์ด- JPN โจ ฮิงาชิ

**ทีมอาร์ตออฟไฟติ้ง**
 JPN เรียว ซากาซากิ- ITA โรเบิร์ต การ์เซีย- JPN ยูริ ซากาซากิ

**ทีมคิม**
 KOR คิม คัพฮวาน- KOR กัง-อิล- Unknown ลูอง

**ทีมวายร้าย**
 Unknown ซานาดู- KOR ชาง โกฮัน- KOR ชเว บองแก

**ทีมรับเชิญพิเศษ**
 FRA ซิลวี่ พอลล่า พอลล่า- AU คุคริ- China เหม่ยซิ่ง

**ทีมอเมริกาใต้**
 BRA เนลสัน- COL ซาริน่า- BRA แบนเดราส ฮัตโตริ

**ทีม K'**
 Unknown K'- Unknown คูล่า ไดมอนด์- CAN แม็กซิม่า

**ทีมเม็กซิโก**
 MEX รามอน- MEX อังเฮล- MEX คิง ออฟ ไดโนซอร์

**ทีมเซาธ์ทาวน์**
 USA กีส ฮาวเวิร์ด- UK บิลลี่ คาน- GER ไฮน์

**ทีมจีน**
 CHN ชุนเอย์ (ภาษาจีน 瞬影)- CHN ถัง ฟู่ หรู- CHN เหมยเทียนคุน

**ทีมไซโค โซลเยอร์**
 JPN อาเธน่า อาซามิยะ- CHN ชิอิ เคนซู- CHN ชิน เกนไซ

**ทีมนักสู้หญิง**
 FRA คิง- JPN ไม ชิรานุอิ- USA อลิส การ์เน็ต

**ทีมอิคาริ**
 USAราล์ฟ โจนส์- USAคลาร์ก สตีล- Unknownเลโอน่า ไฮเดิร์น

**ทีมอนาเธอร์เวิลด์**
 JPN นาโครูรู (จากเกมซามูไรสปิริตส์)- CHN มุยมุย (จากเกม Dragon Gal)- Unknown เลิฟ ฮาร์ท (จากเกม Sky Love)

**บอส**
 RUS แอนโทนอฟ

**บอสใหญ่**
 Unknown เวิร์ส

**ตัวละครพิเศษจากการดาวน์โหลด (2017)**
 Unknown วิป- JPN ริวจิ ยามาซากิ- Unknown เวเนสซ่า- USA ร็อค ฮาวเวิร์ด

**ตัวละครพิเศษจากการดาวน์โหลด (2018)**
 IRL ออสวอลด์- Unknown ไฮเดิร์น- SAU นาจด์- USA บลู แมรี่

**การพัฒนา**
บริษัท เอสเอ็นเค ได้ประกาศว่าเกมนี้จะมีผู้พัฒนาระบบการเล่นจากเกมสตรีทไฟเตอร์ IV คือยาซูยูกิ โอดะ จะมาดูแลระบบการเล่นของเกมนี้ เมื่อวันที่ 5 ธันวาคม พ.ศ. 2558 ทางบริษัท เอสเอ็นเค ประกาศว่าเกมนี้จะมีตัวละครให้เล่นถึง 50 คนและตัวเกมได้พัฒนาไปแล้วกว่า 70% นอกจากนี้พวกเขายังแถลงว่าภาคนี้จะยังไม่มีระบบใหม่ ซึ่งส่วนใหญ่จะเป็นการปรับปรุงมาจากภาคก่อน (KOFXIII)
หลังจากที่เกมได้มีการเปิดตัวทีเซอร์ของเกมอย่างเป็นทางการเมื่อวันที่ 25 เมษายน พ.ศ. 2559 ทางบริษัท เอสเอ็นเค ประกาศว่าจะมีเคียว คุซานางิในชุดดั้งเดิมของซีรีส์ออกมาให้ได้ใช้สำหรับผู้ที่สั่งจองเกมล่วงหน้า ในขณะที่ทางบริษัท แอทลาส ผู้จัดจำหน่ายเกมในประเทศสหรัฐอเมริกาจะวางจำหน่ายเกมแบบชุดสำหรับนักสะสม ที่ประกอบไปด้วยตัวเกม แผ่นซีดีเพลงประกอบเกม รวมไปถึงหนังสือภาพของเกม
นับตั้งแต่เข้าปี พ.ศ. 2560 บริษัท เอสเอ็นเค ได้ทำการปรับปรุงระบบและอัปเดตตัวเกมเรื่อยมา อย่างเช่นการปรับปรุงกราฟิกในเกมทั้งสีและแสงเงาให้สวยงามทั้งตัวละครและฉากหลัง โดยที่การอัปเดตในครั้งนี้ผู้เล่นไม่มีการเสียค่าใช้จ่ายเพิ่มแต่อย่างใด ต่อมาในเดือนกุมภาพันธ์ มีการประกาศว่าจะออกชุดพิเศษของตัวละครทั้ง 5 คนคือ อิโอริ ยางามิ (ในรูปแบบชุดดั้งเดิมของซีรีส์), คูล่า, ซิลวี่, แองเจิล และเหมยเทียนคุน ซึ่งราคาจะต่างออกไปตามภูมิภาคนั้น ๆ จากนั้นในเดือนมีนาคม มีการประกาศตัวละครใหม่เพิ่มอีก 4 คนที่จะมาในรูปแบบ Downloadable Content (DLC) ซึ่งตัวละครเหล่านั้นได้แก่ วิป, ริวจิ ยามาซากิ, วาเนสซ่า และร็อค ฮาวเวิร์ด และในเดือนเมษายน ทางบริษัท เอสเอ็นเค ได้ทำการอัปเดตตัวเกมอีกครั้ง (เป็นเวอร์ชัน 2.00) โดยที่จะเพิ่มฉากใหม่ เพิ่มเพลงใหม่ในเกม รวมไปถึงปรับความสมดุลของทุกตัวละครรวมไปถึงแก้ไขรายละเอียดของเกมให้ดีขึ้น นอกจากนี้เหล่าตัวละคร DLC ที่ได้ประกาศไปก่อนหน้านี้ ก็จะวางจำหน่ายในระบบออนไลน์ภายในเดือนเมษายน พ.ศ. 2560 ด้วยเช่นกัน
เมื่อเข้าสู่ปี พ.ศ. 2561 บริษัท เอสเอ็นเค ประกาศว่าจะทำการปรับปรุงและอัปเดตตัวเกมอีกครั้ง โดยที่จะใช้ชื่อในการอัปเดตครั้งนี้คือเวอร์ชัน 3.00 โดยที่มีการประกาศตัวละครใหม่อีก 4 คนที่จะมาในรูปแบบ DLC โดยที่ตัวละครที่ประกาศออกมานั้นได้แก่ ออสวอลด์, ไฮเดิร์น, นาจด์ (ตัวละครใหม่) และบลู แมรี่ อย่างไรก็ตามตัวละคร DLC ทั้ง 4 คนนี้จะวางจำหน่ายในระบบออนไลน์ในวันที่ 12 เมษายน พ.ศ. 2561

**อ้างอิง**

**แหล่งข้อมูลอื่น**
  The King of Fighters XIV Japanese site-  The King of Fighters XIV North American site- เดอะคิงออฟไฟเทอส์ XIV
หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:วิดีโอเกมอาร์เคด
หมวดหมู่:เกมจากค่ายแอตลัส
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:วิดีโอเกมต่อสู้
หมวดหมู่:วิดีโอเกมภาคต่อ
หมวดหมู่:วิดีโอเกมที่มีฉากในประเทศบราซิล
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศฝรั่งเศส
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในประเทศเม็กซิโก
หมวดหมู่:วิดีโอเกมที่มีฉากในประเทศโมนาโก
หมวดหมู่:วิดีโอเกมที่มีฉากในประเทศซาอุดีอาระเบีย
หมวดหมู่:วิดีโอเกมที่มีฉากในประเทศเกาหลีใต้
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในประเทศรัสเซีย
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในประเทศญี่ปุ่น